[pic] | AZ EURÓPAI KÖZÖSSÉGEK BIZOTTSÁGA |

Brüsszel, 3.8.2005

COM(2005) 361 végleges

2005/0147 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

a nyilvános páneurópai földi rádiós személyhívó rendszernek a Közösségen belüli összehangolt bevezetéséhez kijelölt frekvenciasávokról szóló 1990. október 9-i 90/544/EGK irányelv hatályon kívül helyezéséről

(előterjesztő: a Bizottság)

INDOKLÁS

A JAVASLAT HÁTTERE |

110 | A javaslat okai és célkitűzései A javaslat célja a nyilvános páneurópai földi rádiós személyhívó rendszernek a Közösségen belüli összehangolt bevezetéséhez kijelölt frekvenciasávokról szóló 1990. október 9-i 90/544/EGK irányelv (ERMES irányelv) hatályon kívül helyezése. Az említett irányelv visszavonása után a Bizottság a hullámsáv számára új, harmonizált frekvencia-kiosztási tervet állapít meg az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK parlamenti és tanácsi határozat (Rádióspektrum-határozat) szerinti EK szakpolitikai célok teljesítése érdekében. |

120 | Általános összefüggések A nyilvános páneurópai földi rádiós személyhívó rendszer (ERMES) frekvenciahasználatát meghatározó ERMES irányelv már nem teljesíti az EK szakpolitikai szükségleteit, mivel lefoglalja a 169,4-169,8 MHz-ig terjedő hullámsáv négy csatornáját az ERMES szolgáltatás céljából, és a teljes sávot a kereskedelmi igénybevételnek megfelelően/ szerint. A hullámsáv ERMES szolgáltatások céljából történő használata csökkent, sőt megszűnt, és az ERMES helyét más technológiák, pl. rövid szöveges üzenetek GSM hálózatokon történő küldésére szolgáló rendszerek (SMS) vették át. Mivel a hullámsáv harmonizált használata más, az EK ágazatpolitikai érdekeinek megfelelő alkalmazást tenne lehetővé, a Bizottság 2003 során a Rádióspektrum-határozat szerinti mandátumot adott a Postai és Távközlési Igazgatások Európai Értekezlete (CEPT) számára, hogy információkat gyűjtsön a hullámsáv lehetséges felhasználási módjairól, meghatározza az EK lehetséges ágazatpolitikai szükségleteit, és tegyen javaslatot az elektronikus kommunikációt és más EK célkitűzéseket, mint pl. a fogyatékkal élők társadalmi integrációját figyelembe vevő műszaki és szabályozási megoldásokról. |

130 | A javaslat által érintett területet szabályozó hatályos rendelkezések A javaslat által érintett területet a hatályon kívül helyezendő ERMES irányelv szabályozza; a Bizottság egy új, harmonizált tervet fog elfogadni. |

140 | Összhang az Unió egyéb szakpolitikáival és célkitűzéseivel Az ERMES irányelv hatályon kívül helyezése után a Bizottság új frekvenciatervet és csatornafelosztást fogad el, ami hat különböző típusú alkalmazásnak teszi lehetővé a sáv megosztását, összhangban az EK más EU szakpolitikáival és célkitűzéseivel. Ezek az alkalmazások magukban foglalják a nagyothallók hallókészülékeit, ami javítanák az utazási feltételeket az EK területén belül, valamint elősegítené a méretgazdaságosságot és az árcsökkenést; szociális segélykérő készülékeket, amelyek lehetővé teszik a segélykérő üzenetek küldését az idősek számára; eszközök nyomon követésére vagy felkutatására szolgáló eszközök a lopott eszközök EK-n belüli nyomon követésére; mérőműszer leolvasó rendszerek víz- és áramszolgáltató vállalatok számára, valamint a már meglévő személyhívó rendszerek, mint pl. az ERMES, és magán mobil rádiórendszerek. A 2002/21/EK keretirányelv előírja a polgárok speciális társadalmi csoportjainak, mint például a fogyatékkal élő felhasználók szükségleteinek kielégítését; a távközlési miniszterek vitoriai informális tanácsa előírta, hogy a fogyatékkal élők és idősek számára biztosítani kell az összes elektronikus szolgáltatás hozzáférhetőségét, valamint az Európai Tanács 2002. június 21-22-i sevillai ülésén elfogadott eEurope 2005 cselekvési terv kihangsúlyozta annak fontosságát, hogy minden polgár hozzáférjen a nyilvános online, TV és mobiltelefonos szolgáltatásokhoz, különösen kiemelve a szélessávú hozzáférést, spektrum-politikát és többplatformos tartalomszolgáltatást. |

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

211 | A konzultáció módszerei, a megcélzott főbb ágazatok és az ellenérdekű felek általános bemutatása A 169,4-169,8 MHz-ig terjedő hullámsáv használatát a Bizottság folyamatosan felülvizsgálta. 1998-ban tanulmányt készítettek a Bizottság számára az európai rádiós személyhívó piacról, amit 149, az iparági szereplőkkel, felhasználókkal és hatóságokkal készített adatfelvétel tartalmazott. A Bizottságtól kapott megbízás alapján a CEPT 2002 és 2004 között végzett felmérést a hullámsáv aktuális és jövőbeni felhasználásával kapcsolatban; az interjúk során információt és alkalmazási javaslatokat gyűjtöttek. Kérdőíveket küldtek ki, amelyeken véleményt kértek a nemzeti hatóságoktól, az Európai Távközlési Szabványügyi Intézettől, iparági szereplőktől, felhasználói csoportoktól, fogyatékkal élőket tömörítő szervezetektől és más érdekelt felektől. |

212 | A válaszok összefoglalása és figyelembevételük módja Az 1998-as tanulmány megállapította, hogy az ERMES nem fejlődik tovább, és számos gyártó megszüntette kapcsolódó fejlesztéseit. A CEPT 2004-ben a Bizottság számára készített jelentésében megállapította, hogy a hullámsáv ERMES szolgáltatások céljára történő használata erőteljesen csökkent, és azt más alkalmazásokra kell átszervezni. Azokat az alkalmazásokat tartják meg, amelyek mind műszaki, mind EK szakpolitikai szempontból a legjelentősebbek; ezek közé tartoznak a szociális segélykérő szolgáltatások, mérőműszer leolvasó rendszerek, nyomon követésre és eszközök felkutatására szolgáló rendszerek, személyhívó rendszerek, magán mobil rádiókommunikációs rendszerek és hallókészülékek. |

Szakvélemények összegyűjtése és felhasználása |

221 | Az érintett tudományos/szakterületek. Spektrumkezelés, elektronikus kommunikáció; a CEPT műszaki szakvéleménye. |

222 | Alkalmazott módszertan A CEPT a Bizottság megbízásából jelentést készített, amit a Bizottság a rádióspektrum bizottság segítségével megvizsgált. |

223 | A legfontosabb olyan szervezetek/szakértők, amelyekkel konzultáció történt. Nemzeti hatóságok, ETSI, ERMES felhasználók és az alternatív alkalmazások potenciális felhasználói, nagyothallókat tömörítő szövetségek, távközlési piaci szereplők, gyártók és más érdekelt felek. |

2249 | A kapott és felhasznált tanácsok összegzése Nem kerültek napvilágra potenciálisan súlyos, visszafordíthatatlan következményekkel járó kockázatok. |

225 | A Bizottság a CEPT jelentésből megállapította, hogy az ERMES szolgáltatásra fenntartott hullámsáv használata jelentősen lecsökkent, és azon hat különböző típusú, az EK szakpolitikai szükségleteit kielégítő alkalmazás osztozhatna. A 169,4-169,8 MHz-ig terjedő hullámsáv leghatékonyabb használata érdekében hatályon kívül kell helyezni az ERMES irányelvet, és a Bizottságnak határozatot kell hoznia egy új, harmonizált tervről. |

226 | A szakértői vélemények nyilvános hozzáférhetőségének módja A CEPT jelentés az alábbi címen érhető el: https://forum.europa.eu.int/Members/irc/infso/radiospectrum/library?l=/members/documentsv2004/rscom04-69_ermesdoc/_EN_1.0_ |

230 | Hatásvizsgálat A Bizottság számos megoldást irányzott elő az EK szakpolitikáihoz kapcsolódó spektrum harmonizáció érdekében. A nemzeti hatóságok általi önszabályozás, társ-szabályozás vagy szabályozás nem helyezheti hatályon kívül az ERMES irányelvet az EK szakpolitikai célkitűzéseket teljesítő új terv időben és harmonizáltan történő bevezetésének biztosítása érdekében. Az ERMES irányelv hatályon kívül helyezéséhet tanácsi és parlamenti irányelvre van szükség; a Bizottság határozatát ekkor a Bizottság által a CEPT műszaki szakvéleménye alapján, a rádióspektrum bizottság segítéségével elkészített új harmonizációs tervvel együtt fogadnák el. Az új harmonizált terv pozitív társadalmi hatásai közé tartoznak a nagyothallók és idősek nagyobb fokú társadalmi integrációja és mobilitása az EK-ban, a lopásvédelem, a közműszolgáltatók hatékonyabb ellenőrzési képessége és a megfelelő elektronikus kommunikációs eszközök. Az új terv számos EK ágazat és vállalkozás számára előnyös, beleértve a rádiókommunikációs berendezések gyártóit, a víz- és áramszolgáltatókat, kommunikációs szolgáltatókat, színházakat, kiállító- és konferenciaközpontokat, iskolákat és szociális gondozó intézményeket. A pozitív gazdasági hatások közé tartozik a hallókészülékek és szociális segélykérő eszközök árának csökkenése, a nagyothallók javuló foglalkoztatottsága és utazási lehetőségei, alacsonyabb biztosítási költségek és a lopott áruk javuló felderítési aránya, a közműszolgáltatók alacsonyabb mérőleolvasási és működési költségei, új gyártási, befektetési és szolgáltatási lehetőségek, új alkalmazástípusok, növekvő versenyképesség és méretgazdaságosság az EK teljes területén használható rádió-berendezésekkel. Nincsenek vonatkozó környezeti hatások. |

A JAVASLAT JOGI ELEMEI |

305 | A javasolt intézkedés összefoglalása A javaslat az ERMES irányelv hatályon kívül helyezését szorgalmazza annak érdekében, hogy a 169,4-169,8 MHz-ig terjedő hullámsávra vonatkozó, a Rádióspektrum-határozat szerinti bizottsági határozatban foglalt új terv teljesítse az aktuális és új EK szakpolitikai szükségleteket. |

310 | Jogalap Az EK-Szerződés 95. cikke. |

320 | A szubszidiaritás elve A szubszidiaritás elve akkor alkalmazandó, amennyiben a javaslatra nézve az EK nem rendelkezik kizárólagos hatáskörrel. |

A javaslat célkitűzéseit a tagállamok az alábbi okokból kifolyólag nem tudják megfelelően teljesíteni. |

321 | A 169,4-169,8 MHz-ig terjedő hullámsáv harmonizált, az EK szakpolitikai szükségleteit teljesítő használatát a tagállamok egyéni fellépései nem tudnák kielégítően biztosítani, erre az EK szintjén meghozott, a Rádióspektrum-határozat hatálya alá tartozó belső piaci intézkedések alkalmasabbak. Az új terv elfogadása szükségessé teszi az ERMES irányelv hatályon kívül helyezését. |

323 | Az ERMES irányelv hatályon kívül helyezése csak az EK szintjén, egy irányelvvel hajtható végre. Az új harmonizált tervet közösségi szinten kell elfogadni az EK szakpolitikai célkitűzései időben és harmonizált módon történő teljesítése érdekében. Az említett új harmonizált terv nélkül nem jelenhetnének meg a tagállamok számára társadalmi és gazdasági előnyöket nyújtó új alkalmazások. |

Az EK szintjén történő cselekvés az alább okokból kifolyólag képes jobban teljesíteni a javaslat célkitűzéseit. |

324 | Az ERMES irányelv hatályon kívül helyezése, és a terv egy másik, az EK szintjén kötelező erővel bíró intézkedéssel történő felváltása szükségesek ahhoz, hogy az új tervet időben és harmonizált módon vezessék be a tagállamokban. Ilyen EK intézkedés nélkül nem garantálható a harmonizált és időben történő megoldás. |

325 | Az ERMES irányelv már nem teljesíti az EK szükségleteit. A 169,4-169,8 MHz-ig terjedő hullámsáv harmonizált használata más, az EK szakpolitikai célkitűzéseit teljesítő alkalmazásokat támogathat. |

326 |

327 | A tagállamok nem helyezhetik hatályon kívül az ERMES irányelvet, és nem biztosíthatják az új frekvencia-kiosztási terv időben és harmonizáltan történő, EK szintű bevezetését. |

A javaslat ezért megfelel a szubszidiaritás elvének. |

Az arányosság elve A javaslat megfelel az arányosság elvének a következő okok miatt. |

331 | Az ERMES irányelvet hatályon kívül helyezik, és a Bizottság új frekvencia-kiosztási tervet terjeszt elő. Csak az EK alkalmazásokhoz szigorúan szükséges spektrumot harmonizálják. Az olyan alkalmazásokat, amelyek nem igényelnek harmonizált spektrumot, nem harmonizálják az EK szintjén. A technológia és a fogyasztói szükségletek fejlődését szem előtt tartva, a sávot felülvizsgálat alatt fogják tartani. |

332 | Az új tervet a CEPT és nemzeti szakértők műszaki szakvéleménye alapján dolgozták ki, az EK, nemzeti vagy regionális szinten megjelenő felesleges új pénzügyi vagy adminisztratív teher nélkül. Az új terv méretgazdaságosságot kínál, valamint további és hatékonyabb szolgáltatásokat az EK-ban mind az iparági szereplők, mind a felhasználók számára. |

Az eszközök megválasztása |

341 | A javasolt eszközök: irányelv. |

342 | Egyéb eszközök nem lennének alkalmasak a következő ok(ok) miatt: Az ERMES irányelvet csak irányelvvel lehet hatályon kívül helyezni. Az említett irányelvben található terv helyébe egy új, hatékonyabb és megfelelőbb terv lép, a Rádióspektrum-határozat hatálya alá tartozó bizottsági határozat formájában. |

KÖLTSÉGVETÉSI VONATKOZÁSOK |

409 | A javaslat nincs hatással az EK költségvetésére. |

TOVÁBBI INFORMÁCIÓK |

510 | Egyszerűsítés |

511 | A javaslat a jogszabályok, és az (EU vagy nemzeti szintű) hatóságok, illetve a magánfelek esetében a közigazgatási eljárások egyszerűsítéséről rendelkezik. |

512 | Az irányelv hatályon kívül helyezése után az új tervnek a Bizottság általi elfogadása mentesíti az Európai Parlamentet és a Tanácsot a frekvenciagazdálkodással kapcsolatos műszaki munka alól. |

513 | A frekvenciaharmonizáció megkönnyíti a nemzeti hatóságok feladatait, mivel világosan meghatározza a harmonizált alkalmazásokhoz szükséges frekvenciakiosztást. |

514 | A harmonizált frekvenciák egyszerűsítik az új alkalmazások gyártását, értékesítését és használatát az EK-n belül, és új lehetőségeket biztosítanak a különleges igényekkel rendelkező felhasználók számára. |

516 | A javaslat a Bizottság által a közösségi vívmányok egyszerűsítését és naprakészen tartását szolgáló programjának részét képezi. |

520 | Hatályos jogszabályok hatályon kívül helyezése A javaslat elfogadása hatályos jogszabály hatályon kívül helyezését eredményezi. |

560 | Európai Gazdasági Térség A javasolt jogszabály EGT vonatkozású ügyet érint, és ezért kiterjed az Európai Gazdasági Térségre. |

- 2005/0147 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

a nyilvános páneurópai földi rádiós személyhívó rendszernek a Közösségen belüli összehangolt bevezetéséhez kijelölt frekvenciasávokról szóló 1990. október 9-i 90/544/EGK irányelv hatályon kívül helyezéséről (EGT vonatkozású szöveg)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 95. cikkére,

tekintettel a Bizottság javaslatára[1],

tekintettel az Európai Gazdasági és Szociális Bizottság véleményére[2],

tekintettel a Régiók Bizottságának véleményére[3],

a Szerződés 251. cikkében megállapított eljárásnak megfelelően[4],

mivel:

(1) a nyilvános páneurópai földi rádiós személyhívó rendszernek a Közösségen belüli összehangolt bevezetéséhez kijelölt frekvenciasávokról szóló 1990. október 9-i 90/544/EGK tanácsi irányelv[5] előírta a tagállamok számára, hogy legkésőbb 1992. december 31-ig a nyilvános páneurópai földi rádiós személyhívó szolgáltatás részére (a továbbiakban „ERMES”) négy csatornát jelöljenek ki a 169,4-169,8 MHz-ig terjedő hullámsávon belül, valamint biztosítsák, hogy a tervek a lehető legrövidebb időn belül elkészüljenek annak érdekében, hogy a nyilvános páneurópai rádiós személyhívó szolgáltatás a kereskedelmi igényeknek megfelelően a 169,4-169,8 MHz-ig terjedő hullámsáv egészét elfoglalhassa.

(2) A 169,4-169,8 MHz-ig terjedő hullámsáv ERMES szolgáltatások általi használata csökkent vagy megszűnt, ezért a hullámsávot jelenleg nem használja ki hatékonyan az ERMES rendszer, és azt más közösségi szakpolitikai szükségletek teljesítésére lehetne alkalmazni.

(3) Az Európai Parlament és Tanács az Európai Közösség rádióspektrum-politikájának keretszabályozásáról szóló 2002. március 7-i 676/2002/EK határozata (Rádióspektrum-határozat)[6] közösségi szakpolitikát és jogi kereteket határozott meg a szakpolitikai megközelítések koordinációja, és ahol indokolt, harmonizált feltételek biztosítása érdekében a hullámsáv a belső piac létrehozásához és működéséhez szükséges elérhetőségére és hatékony használatára vonatkozóan. A határozat lehetővé teszi a Bizottság számára, hogy technikai végrehajtó intézkedéseket hozzon a hullámsáv elérhetőségére és hatékony használatára vonatkozó harmonizált feltételek biztosítása érdekében.

(4) Mivel a 169,4-169,8 MHz-ig terjedő hullámsáv megfelelő a fogyatékkal élőket segítő alkalmazásokra, és figyelembe véve azt, hogy az ilyen alkalmazások előmozdítása a Közösség egyik szakpolitikai célkitűzése, és illeszkedik a belső piac működésének biztosítása általános célkitűzéséhez, a Bizottság a Rádióspektrum-határozat 4. cikke (2) bekezdése értelmében megbízta a Postai és Távközlési Igazgatások Európai Értekezletét (a továbbiakban „CEPT”) azzal, hogy vizsgálja meg többek között a fogyatékkal élők segítésével kapcsolatos alkalmazásokat.

(5) A CEPT a megbízás alapján egy új frekvenciatervet és csatornafelosztást készített el, ami hat különböző típusú alkalmazás számára teszi lehetővé a hullámsáv megosztását több közösségi szakpolitikai célkitűzés teljesítése érdekében.

(6) Mindezen okokból kifolyólag és a Rádióspektrum-határozat célkitűzéseinek megfelelően a 90/544/EK irányelvet hatályon kívül kell helyezni.

ELFOGADTA EZT AZ IRÁNYELVET:

1. cikk

A 90/544/EGK rendelet […]-tól/-től hatályát veszti.

2. cikk

Ez az irányelv az Európai Unió Hivatalos Lapjában való kihirdetésének napján lép hatályba.

3. cikk

Ennek az irányelvnek a tagállamok a címzettjei.

Kelt Brüsszelben, (…)-án/én

az Európai Parlament részéről a Tanács részéről

az elnök az elnök

[…] […]

[1] HL C […]., […]., […].o.

[2] HL C […]., […]., […].o.

[3] HL C […]., […]., […].o.

[4] HL C […]., […]., […].o.

[5] HL L 310., 1990.11.9., 28. o.

[6] HL L 108, 2002.4.24., 1. o.